
Migráció és emigráció a XX. századi Magyarországon különös tekintettel az 1956-os forradalom időszakára

Dolgozatom témája a XX. századi migráció és emigráció Magyarországon. Habár sokan gondolhatnák, hogy a pályamunka túl nagy időintervallumot ölel fel a téma vizsgálatának tekintetében, de véleményem szerint ahhoz, hogy megérthessük az 1956 utáni eseményeket egészen a rendszerváltozásig, ismernünk kell az előzményeket. Ennek oka az, hogy ezen időszak egy folyamatként értelmezhető migrációs szempontból. Az időszak visszavezethető egészen az 1848-as forradalom idejére. Dolgozatomban igyekszek szót ejteni minden olyan eseményről, amely a migrációt, illetve emigrációt bármilyen módon befolyásolta ezen időszakban hazánkban. A legtágabban igyekszek kifejteni az 1956-os forradalom utáni eseménysort, mely egészen a rendszerváltozásig tartott.



